**ДОГОВОР**

**за възлагане на обществена поръчка за услуги**

Днес,…………………2017 г. в гр. София между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ № 1,  ЕИК 000694037, представлявана от Снежанка Деянова – Главен секретар, съгласно Заповед № БНБ-139236/07.09.2017 г. и Теменужка Цветкова – Главен счетоводител, наричана за краткост **ВЪЗЛОЖИТЕЛ**, от една страна,

и

**……………………………………….,** с адрес: …………………….. / със седалище и адрес на управление:……………………….. (попълва се приложимото според случая), ЕИК / код по Регистър БУЛСТАТ / регистрационен номер или друг идентификационен код ……………………….. и ДДС номер ……………….… (попълва се приложимото според случая), представляван/а/о от ………………………. в качеството на ……………………., съгласно……………………….., наричан/а/о за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ**, наричани заедно „**Страните**“, а всеки от тях поотделно „**Страна**“;

**на основание** чл. 112, ал. 1 от Закона за обществените поръчки (ЗОП) и във връзка с проведена процедура – публично състезание за възлагане на обществена поръчка по чл. 18, ал. 1, т. 12 от ЗОП и Решение № …………/…….. 2017 г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: „Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебни автомобили, собственост на БНБ, по три обособени позиции”, **по обособена позиция № .....,** се сключи настоящият Договор.

**ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя, срещу възнаграждение и при условията на този Договор и приложенията към него, услуги по следгаранционно сервизно обслужване (сервизно обслужване) на служебни автомобили**,** собственост на БНБ, марка:……….., по обособена позиция №..... наричани за краткост „**Услугите**“.

(2) Следгаранционното сервизно обслужване на автомобилите включва следните услуги:

1. поддръжка и ремонт;

2. доставка и подмяна на резервни части, материали и консумативи;

**Чл. 2.** (1) **ИЗПЪЛНИТЕЛЯТ** се задължава да предоставя Услугите по чл. 1 в съответствие с „Техническа спецификация на услугите за изпълнение предмета на поръчката по трите обособени позиции“на **ВЪЗЛОЖИТЕЛЯ** (Приложение № 1), Техническото предложение на **ИЗПЪЛНИТЕЛЯ** (Приложение № 2) и Ценовото предложение на **ИЗПЪЛНИТЕЛЯ** (Приложение № 3), съставляващи приложения към този Договор („**Приложенията**“) и представляващи неразделна част от него.

(2) Индивидуализиращите данни на автомобилите на **ВЪЗЛОЖИТЕЛЯ** по съответната обособена позиция са посочени, както следва:

1. Приложение № 1.1 – Техническа спецификация на служебните автомобили, собственост на Българската народна банка, марка „Мерцедес Бенц“;
2. Приложение № 1.2 - Техническа спецификация на служебните автомобили, собственост на Българската народна банка, марка „Ауди“;
3. Приложение № 1.3 - Техническа спецификация на служебните автомобили, собственост на Българската народна банка, марка „Опел“,

Всяко от Приложенията по ал. 2 представлява неразделна част от Договора за съответната обособена позиция, за която се сключва.

(3) **ИЗПЪЛНИТЕЛЯТ** извършва услугите по чл. 1 от Договора въз основа на Сервизна поръчка, която следва да бъде писмено потвърдена от представител на **ВЪЗЛОЖИТЕЛЯ.**

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** (1) Договорът се сключва за срок от **1 (една) година.**

(2) Договорът влиза в сила, считано от:

1. **19.01.2018 г. за обособена позиция №1**;

2. **20.01.2018 г. за обособена позиция №2**;

3. **19.01.2018 г. за обособена позиция №3.**

(3) В случай, че страните подпишат Договора след посочената дата по ал. 2 за съответната обособена позиция, Договорът влиза в сила от датата на подписването му. Датата на подписване е датата, посочена в деловодния номер на **ВЪЗЛОЖИТЕЛЯ**, поставен на стр. 1 от Договора.

(4) При достигане на максимално допустимата стойност на Договора по чл. 5, ал. 5, същият се прекратява **преди изтичане на срока по ал. 1**.

**Чл. 4.** Мястото на изпълнение на Договора са сервизните бази на **ИЗПЪЛНИТЕЛЯ** в гр. София, посочени в Техническото предложение на **ИЗПЪЛНИТЕЛЯ**.

**ЦЕНА, РЕД И СРОКОВЕ ЗА ПЛАЩАНЕ**

**Чл. 5** (1) За предоставяне на Услугите по чл. 1, предмет на настоящия договор, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждение, съобразно часовата ставка на **ИЗПЪЛНИТЕЛЯ** в размер на …….(…………..) лева на час, без ДДС за следгаранционно сервизно обслужване на автомобилите по съответната обособена позиция, посочени в Приложение № …… , съгласно ценовото предложение на **ИЗПЪЛНИТЕЛЯ,** освен в случаите по ал. 4.

(2) **ИЗПЪЛНИТЕЛЯТ** предоставя следната отстъпка в процент - ………..% (…………….процента) от цената на часовата ставка без ДДС по предходната алинея за автомобилите, която е постоянна за целия срок на Договора, освен в случая на ал. 4.

(3) **ИЗПЪЛНИТЕЛЯТ** предоставя следната отстъпка в процент ....% (……………..процента) от стойността на всички резервни части, материали и консумативи, влагани по автомобилите по време на сервизното им обслужване, която е постоянна за целия срок на Договора, освен в случая на ал. 4.

(4) Стойността на часовата ставка по ал. 1 и процентните отстъпки по ал. 2 и ал. 3 не могат да бъдат променяни за срока на Договора, освен ако промяната е в полза на **ВЪЗЛОЖИТЕЛЯ**. В съответния случай **ИЗПЪЛНИТЕЛЯТ** е длъжен писмено да информира **ВЪЗЛОЖИТЕЛЯ** за новите стойности в момента на подаване на Сервизната поръчка

(5) Общата стойност на Услугите, предмет на Договора, не може да надвишава: 1. **сумата от 140 000 лв**. (сто и четиридесет хиляди лева) без ДДС за **обособена позиция № 1** или

2. **сумата от 15 000 лв**. (петнадесет хиляди лева) без ДДС за **обособена позиция № 2**, или

3. **сумата от 25 000 лв.** (двадесет и пет хиляди лева) без ДДС за **обособена позиция № 3,**

като всички плащания по настоящия договор не може да надвишават посочената максимално допустимата стойност по съответната обособена позиция, наричана по-надолу **„Максимално допустима стойност“/“Стойност на Договора“**.

(6) **ВЪЗЛОЖИТЕЛЯT** следи стойността на извършените плащания и информира **ИЗПЪЛНИТЕЛЯ** при достигането на максимално допустимата стойност по съответната обособена позиция.

**Чл. 6.** (1) **ВЪЗЛОЖИТЕЛЯТ** плаща на **ИЗПЪЛНИТЕЛЯ** възнаграждение по часова ставка, посочена в чл. 5, ал. 1, съгласно Ценовото предложение на **ИЗПЪЛНИТЕЛЯ.**

(2)Възнаграждението за труд при извършването на услугите по сервизно обслужване на автомобилите, се образува въз основа на времето, необходимо за тяхното извършване, като броят на часовете, необходими за изпълнение на конкретната услуга, се умножава по часовата ставка на **ИЗПЪЛНИТЕЛЯ**, посочена в чл. 5 ал. 1, след което се прилага и предоставената отстъпка по чл. 5 ал. 2.

(3) Към така образуваната цена на труда по предходната алинея се добавя и цената на вложените по време на сервизното обслужване резервни части, материали и консумативи (ако има такива), намалена с предложената отстъпка по чл. 5 ал. 3. Цените на резервните части, материалите и консумативите се доказват с фактури, издадени от **ИЗПЪЛНИТЕЛЯ.**

(4) **ВЪЗЛОЖИТЕЛЯТ** плаща на **ИЗПЪЛНИТЕЛЯ** стойността на услугите по сервизно обслужване в срок до 10 (десет) работни дни след представяне на фактура по чл. 7 от настоящия Договор.

**Чл. 7.** (1) Всяко плащане по този Договор се извършва въз основа на подробна фактура за дължимата сума, издадена от **ИЗПЪЛНИТЕЛЯ** и представена на **ВЪЗЛОЖИТЕЛЯ**.

(2) Във фактурата за извършеното сервизно обслужване се посочват поотделно: вложените часове труд, вида, количеството и цената на вложените резервни части, материали и консумативи, размерът на отстъпката по чл. 5, ал. 2 и ал. 3.

**Чл. 8.** (1)Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 8а** (1) В случай че изпълнението на договора налага извършването на разходи за заплащане на държавни, местни, нотариални или други такси, свързани с изпълнение на услугите предмет на този договор, такива разходи не се считат за включени в цената и се заплащат директно от **ВЪЗЛОЖИТЕЛЯ** по указание от **ИЗПЪЛНИТЕЛЯ** или от **ИЗПЪЛНИТЕЛЯ** за сметка на **ВЪЗЛОЖИТЕЛЯ**. В последния случай, направените от **ИЗПЪЛНИТЕЛЯ** разходи се възстановяват на **ИЗПЪЛНИТЕЛЯ** от **ВЪЗЛОЖИТЕЛЯ** срещу представяне на отчетен документ, издаден на името на **ВЪЗЛОЖИТЕЛЯ**.

(2) В случай, че по време на изпълнение на договора размерът на ДДС бъде променен, цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

**ГАРАНЦИЯ ЗА ИЗПЪЛНЕНИЕ**

**Чл. 9.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 3 % (три на сто) от максимално допустимата стойност по чл. 5, ал. 5 за съответната обособена позиция, а именно ......... (....................................) лева („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора.

**Чл. 10.** (1)В случай на изменение на Договора[[1]](#footnote-2), извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 10 (*десет*) дни от подписването на допълнително споразумение за изменението.

(2)Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 11 от Договора; и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

Банка: Българска народна банка

BIC: BNBGBGSF

IBAN: BG40BNBG96611000066123

**Чл. 12.** (1)Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. Всяко подновяване се извършва в 20 (двадесет) дневен срок преди изтичането на срока на съответната гаранция.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 13.** (1)Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, в която **ВЪЗЛОЖИТЕЛЯТ** е посочен като трето ползващо се лице (бенефициент), която трябва да отговаря на следните изисквания:

1. Да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;
2. Да бъде със срок на валидност за целия срок на действие на Договора плюс 30 (тридесет) дни след прекратяването на Договора. В случай че предоставената застраховка е с по-кратък срок от посочения в предходното изречение, **ИЗПЪЛНИТЕЛЯT** се задължава да я подновява до покриване на срока на договора. Всяко подновяване се извършва в 20 (двадесет) дневен срок преди изтичането на срока на съответната гаранция.

(2)Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 14.** (1) **ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) дни след прекратяването на Договора в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;
2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

(3) Гаранцията не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 15. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от своите задължения по Договора, както и в случаите на лошо, частично и/или забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ**, и при разваляне на Договора от страна на **ВЪЗЛОЖИТЕЛЯ** на това основание;
2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 18.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (десет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 19. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. Да получи възнаграждение в размера, в сроковете и при условията по чл. 5 до чл. 8 от Договора;
2. Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 22. ИЗПЪЛНИТЕЛЯТ се задължава:**

1. Да предоставя Услугите и да изпълнява задълженията си по този Договор в уговорените срокове и качествено, в съответствие с Договора, Приложенията към него и предписанията на производителя на съответната марка автомобили;
2. Да отстрани за своя сметка некачествено извършени услуги и/или вложени резервни части, материали и/или консумативи по автомобилите, констатирани от **ВЪЗЛОЖИТЕЛЯ** съгласно чл. 27;
3. Да предоставя на **ВЪЗЛОЖИТЕЛЯ** информация за хода на работата по изпълнение на услугите, както и да му осигурява възможност за осъществяване на контрол по изпълнението относно качество и др. във всеки момент от изпълнението на Договора, без това да пречи на изпълнението;
4. Да не предоставя на физически и юридически лица документи и информация, свързани с изпълнението на услугите, без писменото съгласие на **ВЪЗЛОЖИТЕЛЯ;**
5. Да гарантира качеството на извършените от него Услуги по сервизното обслужване на автомобилите на **ВЪЗЛОЖИТЕЛЯ** за срок от ……… (………) месеца, считано от датата на извършената дейност, удостоверено с вписването в Дневника за сервизно обслужване /Сервизната книжка на автомобила/ и/или с фактура за извършен ремонт;
6. Да осигури 24-часово приемане на аварирали автомобили в сервизната си база;
7. Да приема автомобилите по съответната обособена позиция, посочени в Приложение № 1.1/Приложение № 1.2/ Приложение № 1.3, с предимство;
8. При уведомяване за повреда от страна на **ВЪЗЛОЖИТЕЛЯ, ИЗПЪЛНИТЕЛЯТ** е длъжен да приеме автомобилите в рамките на същия работен ден без предварително записване;
9. Да осигури 24-часова пътна помощ за репатриране на аварирали автомобили на територията на страната, като времето за реакция не може да надвишава 3 (три) часа от уведомяване на **ИЗПЪЛНИТЕЛЯ;**
10. Да доставя и влага в автомобилите оригинални, нови и неупотребявани резервни части, съответстващи на марката и модела на съответния автомобил и имащи сертификати за произход и качество от производителя. Подменените резервни части се връщат задължително на **ВЪЗЛОЖИТЕЛЯ;**
11. Да полага усилия да поддържа определен минимум от оригинални резервни части, материали и консумативи в централния си склад, които да са съвместими с автомобилите, предоставени от **ВЪЗЛОЖИТЕЛЯ** за сервизно обслужване.
12. Да доставя всички други резервни части, материали и консумативи необходими за извършване на услугите по този Договор, в срок не по-дълъг от 20 (двадесет) работни дни от установяване на необходимостта от подмяна със Сервизната поръчка;
13. Да разполага със специализирана система за следене на техническото състояние на автомобилите на **ВЪЗЛОЖИТЕЛЯ,** посочени в Приложение № 1.1/Приложение № 1.2/ Приложение № 1.3, съхраняваща техните подробни данни и списък на извършените услуги по сервизно обслужване по тях.
14. Да извършва за своя сметка отстраняването на повреди, възникнали в гаранционния срок по чл. 22, т. 5 и дължащи се на лошо качество на извършените ремонти и/или на некачествени резервни части;
15. Да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
16. Да изпълнява всички законосъобразни указания и изисквания на **ВЪЗЛОЖИТЕЛЯ;**
17. Да пази поверителна конфиденциалната информация, в съответствие с уговореното в чл. 40 от Договора;
18. Да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ** .

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. Да изисква и да получава Услугите по настоящия договор в уговорените срокове и съобразно уговорените изисквания за качество;
2. Да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора, и да извършва проверки, при необходимост за изпълнението на Договора, но без с това да пречи на изпълнението.

**Чл. 24. ВЪЗЛОЖИТЕЛЯТ се задължава:**

1. Да заявява своевременно автомобилите по Приложение № 1.1/Приложение № 1.2/ Приложение № 1.3 за сервизно обслужване при условията на Договора;
2. Да представя автомобилите за сервизно обслужване, съгласно Сервизната поръчка, в сервиза на **ИЗПЪЛНИТЕЛЯ** на територията на гр. София;
3. Да спазва стриктно условията за експлоатация на производителя при ползването на всеки автомобил;
4. Да уведомява незабавно **ИЗПЪЛНИТЕЛЯ** в случай на възникнала неизправност по автомобилите, с оглед предотвратяване на по – сериозни повреди;
5. Да заявява всички услуги, уговорени по чл. 1 само в сервиз на **ИЗПЪЛНИТЕЛЯ** на територията на гр. София за срока на този договор за автомобилите по Приложение № 1.1/Приложение № 1.2/ Приложение № 1.3, собственост на БНБ;
6. Да заплаща определената цена по размер, начин и срок, уговорени между страните в настоящия договор;
7. Да подава Сервизна поръчка за всеки конкретен случай (уведомява писмено **ИЗПЪЛНИТЕЛЯ**) за необходимостта от сервизно обслужване, както и при необходимост от доставка на резервни части;
8. Да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
9. Да пази поверителна Конфиденциалната информация, в съответствие с уговореното в чл. 40 от Договора;
10. Да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
11. Да приема изпълненето на услугите, когато отговарят на договореното, по реда и условията на този Договор;
12. Да освободи предоставената от **ИЗПЪЛНИТЕЛЯ** Гаранция за изпълнение, съгласно клаузите на чл.14 от този Договор.

**Специални задължения на страните**

**Чл. 25.** (1) **ИЗПЪЛНИТЕЛЯТ** се задължава да извършва услугите, предмет на настоящия договор, въз основа на Сервизна поръчка, съставена в сервизната база на **ИЗПЪЛНИТЕЛЯ**. **ИЗПЪЛНИТЕЛЯТ** започва извършването на действията по предмета на настоящия договор само след писменото потвърждаване на Сервизната поръчка от представител на **ВЪЗЛОЖИТЕЛЯ**.

(2) Всяка една Сервизна поръчка съдържа най-малко:

1. необходимите действия, които смята да предприеме **ИЗПЪЛНИТЕЛЯТ** за осъществяване на услугите по настоящия договор за съответния автомобил;

2. резервните части, материали и/или консумативи, които смята да вложи **ИЗПЪЛНИТЕЛЯТ** (при необходимост) и

3. времето, за което ще се извърши конкретната услугата, предмет на настоящия договор.

(3) **ИЗПЪЛНИТЕЛЯТ** няма право да извършва каквито и да било допълнителни действия извън тези, които са потвърдени писмено от представител на **ВЪЗЛОЖИТЕЛЯ** по този договор в Сервизната поръчка. Същото се отнася и за необходимостта от влагане на резервните части, материали и/или консумативи, които следва да бъдат потвърдени писмено в Сервизната поръчка от представител на **ВЪЗЛОЖИТЕЛЯ** по настоящия договор.

(4) В случай на промяна (допълване/изменение) на потвърдената Сервизна поръчка по предходната алинея, **ИЗПЪЛНИТЕЛЯТ** се задължава да я съгласува с упълномощено лице на **ВЪЗЛОЖИТЕЛЯ** по Договора. Упълномощеното лице може да потвърди или откаже промяната (допълване/изменение) на потвърдената поръчка. Кореспонденцията в тази връзка се осъществява в писмена форма;

(5) При повреда през гаранционния срок по чл. 22, т. 5, **ИЗПЪЛНИТЕЛЯТ** се задължава да транспортира за своя сметка авариралия автомобил от мястото на повредата до сервиза си в гр. София.

**Чл. 26.** **ВЪЗЛОЖИТЕЛЯТ** няма право да прави повече Сервизни поръчки, както и да извършва каквито и да е плащания по Договора, когато сборът на сумата на платеното по Договора до момента и сборът на сумата на бъдещата Сервизна поръчка надхвърлят максимално допустимата стойност, посочена в чл. 5, ал. 5 за съответната обособена позиция, съответно **ИЗПЪЛНИТЕЛЯТ** няма право да изпълнява Сервизни поръчки, които надхвърлят тази стойност.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 27.** (1) **ВЪЗЛОЖИТЕЛЯТ** приема изпълнението на извършените услуги по сервизно обслужване по дадена Сервизна поръчка, въз основа на фактура, издадена от **ИЗПЪЛНИТЕЛЯ** с минимално необходимо съдържание, съгласно чл. 7, ал. 2 от настоящия Договор.

(2) В случай че при приемане на работата **ВЪЗЛОЖИТЕЛЯТ** констатира некачествено извършени услуги и/ или вложени резервни части, материали и/или консумативи по автомобилите, той уведомява **ИЗПЪЛНИТЕЛЯ** писмено за това, като изготвя констативен протокол.

(3) Констативният протокол има задължителен характер за **ИЗПЪЛНИТЕЛЯ** и същият следва да отстрани некачествено извършени услуги и/или вложени резервни части, материали и/или консумативи, съгласно сроковете и условията, вписани в Констативния протокол.

**САНКЦИИ ПРИ НЕИЗПЪЛНЕНИЕ**

**Чл. 28.** При просрочване изпълнението на задълженията по този Договор, неизправната Страна дължи на изправната неустойка в размер на 0,5% (нула цяло и пет на сто) от стойността на забавеното изпълнение, за всеки ден забава, но не повече от 10% (десет на сто) от тази сума.

**Чл. 29.** При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация (Приложение 1), **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.

**Чл. 30.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет на сто) от максимално допустимата стойност по чл. 5, ал. 5 за съответната обособена позиция.

**Чл. 31. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 32.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 33.** (1) Този Договор се прекратява:

1. с изтичане на срока на Договора по чл. 3, ал. 1 или с достигане на максимално допустимата стойност на Договора по чл. 5, ал. 5 за съответната обособена позиция;
2. с изпълнението на всички задължения на Страните по него;
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) работни дни от настъпване на невъзможността и да представи доказателства;
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРКЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**Чл. 34.** (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. **ИЗПЪЛНИТЕЛЯТ** е прекратил изпълнението на Услугите за повече от 20 (двадесет) дни;
2. **ИЗПЪЛНИТЕЛЯТ** е допуснал съществено отклонение от условията за изпълнение на поръчката, Техническата спецификация или Техническото предложение.

(3) **ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 35. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 36.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички документи, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 37.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**ДОГОВОР ЗА ПОДИЗПЪЛНЕНИЕ** (когато е приложимо)

**Чл. 37а** (1) **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(2) Независимо от сключения договор за подизпълнение, отговорността за изпълнение на настоящия договор е на **ИЗПЪЛНИТЕЛЯ**.

(3) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите за съответния месец, заедно с искане за плащане на тази част пряко на подизпълнителя.

(4) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(5) **ВЪЗЛОЖИТЕЛЯТ** приема изпълнението на частта от Услугите, при съответно спазване на разпоредбите на Раздел (Предаване и приемане на изпълнението) от Договора, и заплаща възнаграждение за тази част на подизпълнителя в срок до 10 (десет) дни от представяне на фактура. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

(6) В срок до 2 (два) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.

(7)При изпълнението на Договора подизпълнителите са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

(8)Паричните вземания по договорите за подизпълнение могат да бъдат прехвърляни или залагани съгласно приложимото право.

(9)В стойността на часовата ставка за следгаранционно сервизно обслужване на автомобилите са включени всички разходи на **ИЗПЪЛНИТЕЛЯ** за неговите подизпълнители, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**

(10) **ИЗПЪЛНИТЕЛЯТ** се задължава да контролира изпълнението на задълженията на подизпълнителите и да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ,** освен в случаите и при условията, предвидени в ЗОП.

**ОБЩИ РАЗПОРЕДБИ**

**Чл. 38.** (1)Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2)При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 39.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 40.** (1)Всяка от Страните по този Договор се задължава да пази в поверителност и да не разкрива или разпространява информация за другата Страна, станала й известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на договора, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по този член се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, в това число подизпълнители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 41. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ,** което съгласие няма да бъде безпричинно отказано или забавено.

**Чл. 42.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Чл. 43.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 44.** (1)Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение на Договора.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

(5)Липсата на парични средства не представлява непреодолима сила.

**Чл. 45.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 46.** (1) Всички уведомления/сервизни поръчки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

2. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора протоколи и сервизни поръчки, като условията и задълженията на страните, определени с настоящия договор за срока, за който той е сключен, не могат да се променят поради смяна на длъжностните лица.

1. За **ВЪЗЛОЖИТЕЛЯ:**

…………………………………………..

2. За **ИЗПЪЛНИТЕЛЯ**

…………………………………………..

(3) За дата на получаване на уведомлението се счита:

1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата, посочена в извлечението от факс устройството– при изпращане по факс;
5. датата на която уведомлението е постъпило в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването и в съответния регистър.

**Чл. 47.** За неуредените в този Договор въпроси се прилагат разпоредбите на действащото българско законодателство.

**Чл. 48.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 49.** Този Договор се състои от [… (…)] страници и е изготвен и подписан в 2 (два) еднообразни екземпляра – по един за всяка от Страните.

При подписване на договора бяха представени:

1. Гаранция за изпълнение на договора;
2. Документи, чрез които се доказва липсата на основание за отстраняване и съответствие с критериите за подбор по чл. 67, ал. 6 от ЗОП.

**Чл. 50.** Към този Договор се прилагат и са неразделна част от него следните приложения:

1. Приложение № 1 – „Техническа спецификация на услугите за изпълнение предмета на поръчката по трите обособени позиции“;

1.1. Приложение № 1.1 – Техническа спецификация на служебните автомобили собственост на Българската народна банка, марка „Мерцедес Бенц“ или

1.2. Приложение № 1.2 - Техническа спецификация на служебните автомобили собственост на Българската народна банка, марка „Ауди“, или

1.3. Приложение № 1.3 - Техническа спецификация на служебните автомобили собственост на Българската народна банка, марка „Опел“.

2. Приложение № 2 – Техническо предложение на **ИЗПЪЛНИТЕЛЯ**;

3. Приложение № 3 – Ценово предложение на **ИЗПЪЛНИТЕЛЯ**.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ**

**БЪЛГАРСКА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Това е възможност, която е приложима в случаите, предвидени в чл.111, ал.2, изр. последно, и чл.116, ал.1, т.1, 2, 3 и 6, и чл.116, ал.4 ЗОП. [↑](#footnote-ref-2)